دوغو تورکوستان‌دا 2 مین ایللیک شهر گون اوزونه چیخاریلدی.
شینهوا آژانسی‌نین خبرینه گؤره، اویغور اؤزارک بؤلگه‌سینین لوپ نور چؤلو یاخین‌لاریندا ائدیلن قازینتی ایشلرینده درین‌لیگی 2،7، یؤکسکلیگی 2،5 و اوزون‌لوغو 300 متره چاتان دایره شکلینده دووارلار تاپیلدی.
قازینتی‌لاردا یان یانا 7 مزارین یانیندا پاخیر گوزگو و قماش پارچا‌لارینا راست گلیندی.
تاپیلان دووار و تاریخی اثرلرین ایپک یولو اوستونده یئر آلان بیر شهره عاید اولدوغو سانیلیر.
اویغور اؤزارک بؤلگه‌سی آرکئولوژی انستیتوسو یئتکی‌لی‌لرین‌دن هو شینگجون، قازینتی سیراسیندا تاپیلان قیرمیزی سؤیود بوداغی و قامیش پارچا‌لارینا کربن تستی ائدیلدیگینی، تست‌لره گؤره ده دووارلارین اینشاسی‌نین میلاددان سونرا 25-220 ایللرینه دایاندیغینی ایفاده ائتدی.
هو، لوپ نور بؤلگه‌سی‌نین، او تاریخ‌لرده لوولان کرال‌لیغینا ائو صاحب‌لیگی ائتدیگینه ایشاره ائده‌رک، دووارلارین سؤز قونوسو کراللیغا عاید اولابیله‌جگی احتیمالی اوزرینده دورولدوغونو سؤزلرینه علاوه ائتدی.
